HALLGATÓI KÉPZÉSI SZERZŐDÉS
önköltséges doktori képzésben részt vevő hallgató részére
Iktatószám: TF/DI/       /2026.[footnoteRef:1] [1:  a Doktori Titkárság tölti ki] 


A hallgatói képzési szerződés létrejött a nemzeti felsőoktatásról szóló 2011. évi CCIV. törvény (a továbbiakban: Nftv.), valamint a doktori iskolákról, a doktori eljárások rendjéről és a habilitációról szóló 387/2012 (XII.19.) Korm. rendelet alapján egyrészről a(z)
Intézmény neve: Magyar Testnevelési és Sporttudományi Egyetem
Intézmény székhelye: 1123 Budapest, Alkotás utca 42–48.
Adószám: 19308715-2-43
Statisztikai számjel: 19308715 8542 56301
Intézményi azonosító: FI89399
Bankszámlaszám: 50440016-10484256
Képviseli: Prof. Dr. Sterbenz Tamás rektor
Eljáró szervezeti egység: Sporttudományok Doktori Iskola
A Doktori Iskola vezetője: Prof. Dr. Radák Zsolt
mint képző intézmény (a továbbiakban: Egyetem),
másrészről:
Név:
Születési név:
Anyja neve:
Születési hely:
Születési idő:
Neme:
Állampolgárság:
Lakóhely (állandó lakcím):
Tartózkodási hely (értesítési, levelezési cím):
Telefonszám:
E-mail-cím:
TAJ-szám:
Neptun-kód:
Nem magyar állampolgár Magyarországon való tartózkodásának jogcíme:
Nem magyar állampolgár tartózkodásra jogosító okiratának, okmányának megnevezése és száma:
mint doktorandusz (a továbbiakban: Doktorandusz, az Egyetem és a Doktorandusz a továbbiakban együttesen: Felek) között az alábbi feltételekkel.
Doktori iskola: Sporttudományok Doktori Iskola
Doktori program[footnoteRef:2]:
Kutatási téma:
Témavezető(k): [2:  természettudományi vagy társadalomtudományi] 

Konzulens[footnoteRef:3]:
Kutatási hely[footnoteRef:4]: 
A doktori képzés időtartama: 48 hónap
A doktori képzés kezdete:
A doktori képzés tervezett befejezése: 2030. augusztus 31.
Finanszírozási forma: önköltséges [3:  amennyiben van]  [4:  tanszék megjelölése] 

Az önköltség összege: 487 500 Ft/félév / 4 000 EUR/félév[footnoteRef:5] [5:  a megfelelő rész aláhúzandó] 


1. A szerződés tárgya
1.1. A Felek rögzítik, hogy a Doktorandusz a Magyar Testnevelési és Sporttudományi Egyetem Sporttudományok Doktori Iskolájában önköltséges doktori képzésben vesz részt.
1.2. A doktori képzés célja, hogy a Doktorandusz a doktori képzés keretében felkészüljön a doktori (PhD) fokozat megszerzésére, és teljesítse az ehhez szükséges, jogszabályban, valamint az Egyetem és a Sporttudományok Doktori Iskola szabályzataiban (a továbbiakban: DSz) meghatározott képzési, kutatási és fokozatszerzési követelményeket.
1.3. A doktori képzés képzési és kutatási, valamint kutatási és disszertációs szakaszból áll. A Doktorandusz a kutatási és disszertációs szakaszba a sikeres komplex vizsgát követően léphet.
2. A szerződés időtartama
2.1. Jelen szerződés a Doktorandusz hallgatói jogviszonyának létrejöttétől annak megszűnéséig, illetve megszüntetéséig terjedő időre jön létre.
2.2. A hallgatói jogviszony szünetelésére, megszűnésére és megszüntetésére az Nftv., valamint az Egyetem mindenkor hatályos szabályzataiban/DSz-ben foglalt rendelkezések irányadók.
3. Az önköltség
3.1. A Doktorandusz a doktori képzésben önköltséges finanszírozási formában vesz részt.
3.2. A Doktorandusz által fizetendő önköltség összege:
magyar állampolgár esetén 487 500 Ft/félév;
külföldi állampolgár esetén 4 000 EUR/félév.
3.3. A Doktorandusz köteles az adott félévre megállapított önköltséget az Egyetem által a Neptun rendszerben előírt határidőig és módon megfizetni.
3.4. Az önköltség megfizetésével, a részletfizetéssel, az önköltség mérséklésével, illetve átvállalásával kapcsolatos kérelmeket a Doktorandusz a Neptun rendszerben elérhető megfelelő kérvény benyújtásával, az Egyetem által meghatározott határidőn belül terjesztheti elő.  
3.5. A Doktorandusz tudomásul veszi, hogy az önköltség megfizetésének elmulasztása az Nftv.-ben és az Egyetem/DSz mindenkor hatályos szabályzataiban meghatározott jogkövetkezményekkel járhat.
4. Az Egyetem jogai és kötelezettségei
4.1. Az Egyetem biztosítja a Doktorandusz számára a doktori képzésben való részvétel, valamint a tanulmányi és kutatási követelmények teljesítésének feltételeit az Nftv., a doktori képzésre vonatkozó jogszabályok és az Egyetem belső szabályzatai szerint.
4.2. Az Egyetem biztosítja a Doktorandusz számára a doktori képzéshez kapcsolódó oktatási, kutatási és adminisztratív szolgáltatások igénybevételét az Egyetem szabályzataiban meghatározott feltételek szerint.
5. A Doktorandusz jogai és kötelezettségei
5.1. A Doktorandusz köteles a doktori képzés során a jogszabályokban, az Egyetem szabályzataiban és a DSz-ben, valamint a képzési tervben meghatározott tanulmányi és kutatási követelményeket teljesíteni.
5.2. A Doktorandusz a képzési és kutatási szakaszban teljesíti a komplex vizsgára bocsátáshoz szükséges tanulmányi és kutatási követelményeket, és a Doktori Szabályzatban meghatározottak szerint komplex vizsgát tesz.
5.3. A Doktorandusz a kutatási és disszertációs szakaszban folytatja kutatási tevékenységét, teljesíti a doktori fokozatszerzéshez szükséges követelményeket, és doktori értekezését a jogszabályokban és a Doktori Szabályzatban meghatározott határidőben és feltételekkel benyújtja.
5.4. A Doktorandusz köteles tanulmányi és kutatási előrehaladásáról a Doktori Szabályzatban meghatározott módon és időszakonként beszámolni.
5.5. A Doktorandusz köteles együttműködni témavezetőjével, valamint a Doktori Iskolával, és a doktori képzés teljes időtartama alatt eleget tenni a képzéshez kapcsolódó tanulmányi és adminisztratív kötelezettségeinek.
5.6. A Doktorandusz köteles betartani az Egyetem és a Sporttudományok Doktori Iskola mindenkor hatályos szabályzatait.
5.7. A Doktorandusz köteles tartózkodni minden olyan magatartástól, amely az Egyetem, a Doktori Iskola, illetve a doktori képzésben részt vevő más személyek jogait vagy jogos érdekeit sérti.
6. Publikációs és affiliációs kötelezettségek
6.1. A Doktorandusz köteles a doktori képzés során végzett kutatási tevékenységéhez kapcsolódó tudományos közleményeiben az Egyetem adott oktatási-kutatási szervezeti egységének és a Sporttudományok Doktori Iskolának a nevét affiliációként feltüntetni, a Doktori Szabályzatban, valamint az Egyetem affiliációra vonatkozó mindenkor hatályos rendelkezésében (A Magyar Testnevelési és Sporttudományi Egyetem rektorának 2025. évi 3. sz. rendelkezése a Magyar Testnevelési és Sporttudományi Egyetem affiliációs protokolljaról) foglaltak szerint.
6.2. A doktori fokozatszerzés során a publikációk elfogadhatóságára és a publikációs követelmények teljesítésére a mindenkor hatályos Doktori Szabályzat hatályos rendelkezései irányadók.
7. A hallgatói jogviszony megszűnése és megszüntetése
7.1. A Doktorandusz hallgatói jogviszonya az Nftv.-ben, valamint az Egyetem és a DSz-ben meghatározott esetekben és módon szűnik meg, illetve szüntethető meg.
7.2. A Doktorandusz tudomásul veszi, hogy a doktori képzésben meghatározott tanulmányi és kutatási kötelezettségek teljesítésének elmulasztása a jogszabályokban és az egyetemi szabályzatokban meghatározott jogkövetkezményekkel járhat.
8. Adatkezelés
8.1. Az Egyetem a Doktorandusz személyes adatait a doktori képzéshez és a hallgatói jogviszonyhoz kapcsolódó feladatainak ellátása céljából, a hatályos adatvédelmi jogszabályok szerint kezeli.
8.2. A doktori képzéshez kapcsolódó személyes adatok kezelésének céljáról, jogalapjáról, időtartamáról, az adatokhoz hozzáférő személyekről és szervezetekről, az esetleges adattovábbításokról, valamint a Doktoranduszt megillető jogokról az Egyetem Adatvédelmi és adatkezelési tájékoztatója tartalmaz részletes tájékoztatást.
8.3. A Doktorandusz a jelen szerződés aláírásával elismeri, hogy az Egyetem az Adatvédelmi és adatkezelési tájékoztatót számára hozzáférhetővé tette, annak tartalmát megismerhette.
9. Vegyes és záró rendelkezések
9.1. A jelen szerződésben nem szabályozott kérdésekben a magyar jog, különösen az Nftv., a a doktori iskolákról, a doktori eljárások rendjéről és a habilitációról szóló 387/2012 (XII.19.) Korm. rendelet, valamint az Egyetem és a Sporttudományok Doktori Iskola mindenkor hatályos szabályzatai irányadók.
9.2. A jelen szerződés kizárólag írásban módosítható.
9.3. A Felek a jelen szerződést elolvasták, megértették, és mint akaratukkal mindenben megegyezőt jóváhagyólag aláírják.
Budapest, 20…… …………………… hó ……… nap

..............................................................                                          ..............................................................
Prof. Dr. Radák Zsolt                                                            Doktorandusz
a Sporttudományok Doktori Iskola vezetője
az Egyetem képviseletében

